Oficiālais Vēstnesis L 317 , 26/11/1998 Lpp. 0047 - 0048



Komisijas Lēmums (1998. gada 17. novembris), ar ko principā atzīst par pilnīgu dokumentāciju, kas iesniegta sīkākai pārbaudei saistībā ar KIF 3535 (mepanipirima), imazamoksa (AC 299263), DE 570 (florasulama), fluazolāta (JV 485), Coniothyrium minitans un benzoskābes iespējamu iekļaušanu Padomes Direktīvas 91/414/EEK par augu aizsardzības līdzekļu laišanu tirgū I pielikumā (izziņots ar dokumenta numuru C(1998) 3514) (Dokuments attiecas uz EEZ) (98/676/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū [1], kurā jaunākie grozījumi izdarīti ar Komisijas Direktīvu 98/47/EK [2], un jo īpaši tās 6. panta 3. punktu, tā kā Direktīva 91/414/EEK (turpmāk "Direktīva") nosaka izveidot Kopienas sarakstu ar augu aizsardzības līdzekļu sastāvā atļautajām aktīvajām vielām; tā kā pieteikumu iesniedzēji ir iesnieguši dalībvalstu iestādēm dokumentāciju par Direktīvas I pielikumā iekļaujamām aktīvām vielām; tā kā dokumentāciju par aktīvo vielu KIF 3535 (mepanipirimu) Kumiai Chemical Industry Co. Ltd iesniedza Itālijas iestādēm 1997. gada 24. oktobrī; tā kā dokumentāciju par aktīvo vielu imazamoksu (AC 299263) Cyanamid Agro SA/NV iesniedza Francijas iestādēm 1997. gada 2. decembrī; tā kā dokumentāciju par aktīvo vielu DE 570 (florasulamu) Dow Agro Sciences iesniedza Beļģijas iestādēm 1998. gada 2. februārī; tā kā dokumentāciju par aktīvo vielu fluazolātu (JV 485) Twinagro Ltd iesniedza Apvienotās Karalistes iestādēm 1997. gada 29. septembrī; tā kā dokumentāciju par aktīvo vielu Coniothyrium minitans Vācijas iestādēm Prophyta GmbH iesniedza 1997. gada 10. septembrī; tā kā dokumentāciju par aktīvo vielu benzoskābi Menno Chemie Vertriebsgesellschaft mbH Vācijas iestādēm iesniedza 1998. gada 25. maijā; tā kā minētās iestādes ir darījušas Komisijai zināmus pirmo pārbaužu rezultātus, kas pirmajā sīkākajā dokumentācijas pārbaudē iegūti attiecībā uz II pielikumā noteiktajām datu un informācijas prasībām un – attiecībā uz vismaz vienu augu aizsardzības līdzekli, kas satur attiecīgo aktīvo vielu, – Direktīvas III pielikuma prasībām; tā kā vēlāk saskaņā ar 6. panta 2. punkta noteikumiem dokumentācija ir iesniegta Komisijai un citām dalībvalstīm; tā kā dokumentācija par KIF 3535 (mepanipirimu), imazamoksu (AC 299263), DE 570 (florasulamu), fluazolātu (JV 485), Coniothyrium minitans un benzoskābi 1998. gada 7. jūlijā ir nodota Pastāvīgajai augu veselības komitejai; tā kā Direktīvas 6. panta 3. punkts nosaka Kopienas līmenī apstiprināt, ka katrai dokumentācijai ir jāatbilst II pielikumā noteiktajām datu un informācijas prasībām un – attiecībā uz vismaz vienu augu aizsardzības līdzekli, kas satur attiecīgo aktīvo vielu, – Direktīvas III pielikuma prasībām; tā kā šāds apstiprinājums ir nepieciešams, lai veiktu sīku dokumentācijas pārbaudi, kā arī lai dotu iespēju dalībvalstīm piešķirt pagaidu atļauju augu aizsardzības līdzekļiem, kas satur attiecīgo aktīvo vielu, attiecīgi ievērojot nosacījumus, kas noteikti Direktīvas 8. panta 1. punktā, un jo īpaši nosacījumus par pilnīgu aktīvo vielu novērtējumu un augu aizsardzības līdzekļiem saskaņā ar Direktīvas prasībām; tā kā šāds lēmums neierobežo turpmāku datu vai informācijas pieprasīšanu no pieteikuma iesniedzēja, ja sīkākā pārbaudē atklājas, ka šāda informācija vai dati ir vajadzīgi lēmuma pieņemšanai; tā kā dalībvalstīm un Komisijai ir skaidrs, ka Itālija veiks detalizētas dokumentācijas pārbaudes attiecībā uz KIF 3535 (mepanipirimu), Francija – attiecībā uz imazamoksu (AC 299263), Beļģija – attiecībā uz DE 570 (florasulamu), Apvienotā Karaliste – attiecībā uz fluazolātu (JV 485) un Vācija – attiecībā uz Coniothyrium minitans un benzoskābi; tā kā Itālija, Francija, Beļģija, Apvienotā Karaliste un Vācija ziņo Komisijai tiklīdz iespējams un, vēlākais, gada laikā, par pārbaužu secinājumiem, pievienojot ieteikumus par vielu iekļaušanu vai neiekļaušanu un dažādiem nosacījumiem, kas ar to saistīti; tā kā pēc šā ziņojuma saņemšanas sīka pārbaude ar visu dalībvalstu ekspertiem Pastāvīgajā augu veselības komitejā turpināsies; tā kā šajā lēmumā noteiktie pasākumi ir saskaņā ar Pastāvīgās augu veselības komitejas atzinumu, IR PIEŅĒMUSI ŠO LĒMUMU. 1. pants Turpmāk norādītā dokumentācija atbilst II pielikumā noteiktajām datu un informācijas prasībām un – attiecībā uz vismaz vienu augu aizsardzības līdzekli, kas satur aktīvo vielu, – Direktīvas III pielikuma prasībām, ņemot vērā ieteiktos izmantošanas veidus. 1. Dokumentācija, ko Komisijai un dalībvalstīm iesniedza Kumiai Chemical Industry Co. Ltd saistībā ar KIF 3535 (mepanipirima) kā aktīvas vielas iekļaušanu Direktīvas 91/414/EEK I pielikumā un par ko 1998. gada 7. jūlijā ziņots Pastāvīgajai augu veselības komitejai. 2. Dokumentācija, ko Komisijai un dalībvalstīm iesniedza Cyanamid Agro SA/NV saistībā ar imazamoksa (AC 299263) kā aktīvas vielas iekļaušanu Direktīvas 91/414/EEK I pielikumā un par ko 1998. gada 7. jūlijā ziņots Pastāvīgajai augu veselības komitejai. 3. Dokumentācija, ko Komisijai un dalībvalstīm iesniedza Dow Agro Sciences saistībā ar DE 570 (florasulama) kā aktīvas vielas iekļaušanu Direktīvas 91/414/EEK I pielikumā un par ko 1998. gada 7. jūlijā ziņots Pastāvīgajai augu veselības komitejai. 4. Dokumentācija, ko Komisijai un dalībvalstīm iesniedza Twinagro Ltd saistībā ar fluazolāta (JV 485) kā aktīvas vielas iekļaušanu Direktīvas 91/414/EEK I pielikumā un par ko 1998. gada 7. jūlijā ziņots Pastāvīgajai augu veselības komitejai. 5. Dokumentācija, ko Komisijai un dalībvalstīm iesniedza Prophyta GmbH saistībā ar Coniothyrium minitans kā aktīvas vielas iekļaušanu Direktīvas 91/414/EEK I pielikumā un par ko 1998. gada 7. jūlijā ziņots Pastāvīgajai augu veselības komitejai. 6. Dokumentācija, ko Komisijai un dalībvalstīm iesniedza Menno Chemie Vertriebsgesellschaft mbH saistībā ar benzoskābes kā aktīvas vielas iekļaušanu Direktīvas 91/414/EEK I pielikumā un par ko 1998. gada 7. jūlijā ziņots Pastāvīgajai augu veselības komitejai. 2. pants Šis lēmums ir adresēts dalībvalstīm. Briselē, 1998. gada 17. novembrī Komisijas vārdā — Komisijas loceklis Franz Fischler [1] OV L 230, 19.8.1991., 1. lpp. [2] OV L 191, 7.7.1998., 50. lpp. --------------------------------------------------